# Catàleg de Serveis de l’ICGC

## Servei 1. Accés directe a la geoinformació

* Descripció del servei: el servei permet l'accés a la geoinformació actualitzada oficial de Catalunya per al seu consum directe a través de la xarxa i/o descàrrega de la mateixa per a un consum sense connectivitat.
* Persones destinatàries: tota la ciutadania, incloent-hi professionals de nombrosos àmbits.
* Activitats que es duen a terme: dissenyar i desenvolupar aplicacions web i mòbils per a visualització i descàrrega de geoinformació, prèvia preparació dels servidors de geoinformació necessaris. L’accés a la geoinformació en línia es fa a través d’estàndards (oficials i/o de facto) i fent servir els formats de dades més adients. Aquest servei s’orienta a un perfil de públic expert en el tractament, anàlisi i ús de la geoinformació.
* Al servei es pot accedir:
	+ Digitalment: a través del web: <https://www.icgc.cat/ca/Geoinformacio-i-mapes>.
	+ Presencialment: a través del CAU. Els horaris d'atenció són:
		- On line: 24 hores / 365 dies l'any.
		- CAU: consulteu el web: <https://www.icgc.cat/ca/LICGC/Contacte/Adreces-i-telefons/Centre-dAtencio-lUsuari>.
		- Temps mitjà de tramitació:
			* accés on-line: immediat.
			* accés presencial: temps d’espera inferior a cinc minuts.

## Servei 2. Posicionament geodèsic integrat de Catalunya

* Descripció del servei: el servei té l'objectiu de facilitar la determinació de les coordenades a Catalunya en el marc de referència oficial SPGIC (Servei de Posicionament Geodèsic Integrat de Catalunya).
* Persones destinatàries: tota la ciutadania, amb especial esment per a professionals de la geomàtica, agricultura de precisió, control de flotes, etc.
* Activitats que es duen a terme: sistema integrat tridimensional de referència, horitzontal i vertical, que ofereix el servei a partir d’observacions contínues de les constel·lacions GNSS, així com de campanyes d’observació puntuals. Aquestes observacions es normalitzen i modelitzen per a poder oferir un servei de posicionament geodèsic fiable i mesurable, tant per a la comunitat geodèsica i topogràfica com per a la societat civil en general. El servei també comporta el càlcul i manteniment de marc de referència homologat.
* Al servei es pot accedir:
	+ Per al servei en temps real i botiga RINEX: registrar-se a <https://catnet-ip.icgc.cat/SBC/Account/Register>.
	+ Per a *newsletters*i comunicacions: <https://icgc.cat/Registre/Voleu-rebre-informacio-de-l-ICGC>.
	+ En ambdós casos cal registrar-se. El fitxer RINEX també disponible a Geofons,  sense registre previ.
	+ El servei està disponible 24 hores / 365 dies l'any. El tràmit d'alta al registre pot trigar 48 hores.

## Servei 3. Informació i vigilància d’allaus

* Descripció del servei: l'objecte del servei és proporcionar a la població i a l’Administració, especialment Protecció Civil, informació continuada sobre la nivologia i les allaus a través de la predicció temporal i espacial.
* Persones destinatàries: tota la ciutadania, en especial la de regions i activitats de muntanya. En la prestació del servei és important la participació de Protecció Civil.
* Activitats que es duen a terme:
	+ Elaboració i difusió de les prediccions de perill d’allaus en el marc del Pla ALLAUCAT.
	+ Elaboració i difusió d’informació nivològica.
	+ Manteniment, explotació i validació de les bases de dades i elaboració de cartografies d’allaus.
	+ Gestió i manteniment de la xarxa d’observació nivològica i d’allaus.
	+ Estudis d’afectació del canvi climàtic en el mantell nival.
	+ Prediccions locals i assessorament en situacions crítiques.
	+ La informació es genera a partir de les xarxes establertes a tal efecte i d’acord amb els estàndards de la European Avalanche Warning Services (EAWS). També dona suport en l’avaluació del risc d'allaus i sobre la seva mitigació.
	+ Activitats formatives a mossos d’esquadra, agents rurals i bombers.
* Al servei es pot accedir:
	+ Consulta directa a través del web: <https://www.icgc.cat/ca/Ambits-tematics/Riscos-i-emergencies/Allaus>.
	+ Recepció diària mitjançant un formulari de registre: [https://icgc.cat/Registre/Voleu-rebre-informacio-de--ICGC](https://icgc.cat/Registre/Voleu-rebre-informacio-de-l-ICGC).
	+ Està disponible 24 hores / 140 dies l'any i mentre hi hagi innivació.
	+ Es publica un butlletí cada 24 hores, de consulta al web o recepció a l'adreça electrònica de subscripció o mitjançant xarxes socials.

## Servei 4. Informació sísmica

* Descripció del servei: l'objecte del servei és proporcionar a la població, a l’Administració, i en particular a Protecció Civil, informació ràpida sobre els terratrèmols que tenen lloc o poden afectar Catalunya.
* Persones destinatàries: tota la ciutadania, especialment a Protecció Civil i a les diferents administracions i professionals en l’avaluació del risc sísmic i la seva mitigació. En la prestació del servei és important la participació de Protecció Civil, que rep el senyal d'alerta al mateix temps que l'ICGC.
* Activitats que es duen a terme:
	+ Elaboració i emissió de comunicats urgents en cas de terratrèmols percebuts per la població, en el marc del pla SISMICAT.
	+ Processat de registres sísmics, anàlisi i difusió al web.
	+ Publicació al web dels sismogrames en directe de les estacions sísmiques en temps real.
	+ Gestió, manteniment i publicació al web de bases de dades de sismicitat.
	+ Servei de guàrdia de 24 hores durant tots els dies de l’any.
* Al servei es pot accedir:
	+ La consulta dels sismogrames en directe a través del web: <https://www.icgc.cat/ca/Ambits-tematics/Riscos-i-emergencies/Terratremols/Sismogrames-en-directe>[.](https://www.icgc.cat/ca/Ambits-tematics/Riscos-i-emergencies/Terratremols/Sismogrames-en-directe.)
	+ També es pot consultar: <https://www.icgc.cat/ca/Ambits-tematics/Riscos-i-emergencies/Terratremols.>
	+ L'alerta per terratrèmol percebut és automàtica i immediata a l'ICGC i a Protecció Civil.
	+ El servei està disponible 24 hores / 365 dies l'any i les actuacions són immediates.

Data de publicació: 1 de juliol de 2025

Data d’actualització: 1 de juliol de 2026